O corazón (d'o latín cor, cordis) ye l'organo prencipal d'o sistema cardiovascular en os animals vertebraus. Ye un musclo estriau, bofo y de forma conica, que ye situau en o güeco d'o torax, y funciona como una pompa aspirant y impelent, que aspira dende as auriclas a sangre que cercula por as benas, y la empenta dende os ventriclos enta as arterias que la menan por tot o cuerpo. Entre as auriclas y os ventriclos y entre os ventriclos y as arterias se troba valvulas que fan que a endrecera d'a cerculación siga a correcta. Tamién se diz corazon a organos similars existents en annelidos, moluscos y artropodos.